**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS SVEIKATOS PRIEŽIŪROS ĮSTAIGŲ 2023 M. METINIŲ ATASKAITŲ RINKINIŲ TVIRTINIMO**

2024 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 3 dalies 3punktu, 16 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 6 punktu, Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašo, patvirtinto Molėtų rajono savivaldybės tarybos 2023 m. gruodžio 21 d. sprendimu Nr. B1-286 „Dėl Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašo patvirtinimo“, 19 ir 23 punktais, atsižvelgdama į viešosios įstaigos Molėtų ligoninės 2024 m. kovo 15 d. raštą Nr. S-47 „Dėl metinės ataskaitos rinkinio“ ir viešosios įstaigos Molėtų r. pirminės sveikatos priežiūros centro 2024 m. kovo 14 d. raštą Nr. F2-50 „Dėl 2023 metinės ataskaitos“,

Molėtų rajono savivaldybės taryba n u s p r e n d ž i a:

Patvirtinti Molėtų rajono savivaldybės sveikatos priežiūros įstaigų 2023 m. metinių ataskaitų rinkinius:

1. VšĮ Molėtų ligoninės 2023 m. metinių ataskaitų rinkinį (pridedama);
2. VšĮ Molėtų r. pirminės sveikatos priežiūros centro 2023 m. metinių ataskaitų rinkinį (pridedama).

**Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.**

Savivaldybės meras